b'\n_START_ARTICLE_\nKshatriya\n_START_PARAGRAPH_\nKshatriya (sanskrit; av kshatra, styre, autoritet) er i hinduismen tittelen p\xc3\xa5 en varna (klasse). P\xc3\xa5 sanskrit brukes benevnelsen i sammenheng med det vediske samfunn hvor medlemmer organiserte seg i fire klasser: bramin, kshatrya, vaishya og shudra. I tradisjonell forstand utgjorde kshatriya den styrende og millit\xc3\xa6re elite. Deres rolle var \xc3\xa5 beskytte samfunnet ved \xc3\xa5 kjempe I krigstid og regjere i fredstid. Et derivat av begrepet p\xc3\xa5 prakrit er Khatri.'